title: Provedbena odluka Komisije (EU) 2016/1255 оd 29. srpnja 2016. o izmjeni provedbenih odluka (EU) 2015/1500 i (EU) 2015/2055 o zaštitnim mjerama i cijepljenju protiv bolesti kvrgave kože u Grčkoj (priopćeno pod brojem dokumenta C(2016) 5035) (Tekst značajan za EGP)

text:
               30.7.2016

               HR

               Službeni list Europske unije

               L 205/20

         PROVEDBENA ODLUKA KOMISIJE (EU) 2016/1255
   оd 29. srpnja 2016.
   o izmjeni provedbenih odluka (EU) 2015/1500 i (EU) 2015/2055 o zaštitnim mjerama i cijepljenju protiv bolesti kvrgave kože u Grčkoj

         (priopćeno pod brojem dokumenta C(2016) 5035)

   (Vjerodostojan je samo tekst na grčkom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 92/119/EEZ od 17. prosinca 1992. o uvođenju općih mjera Zajednice za suzbijanje određenih bolesti životinja i posebnih mjera koje se odnose na vezikularnu enterovirusnu bolest svinja (3), a posebno njezin članak 19. stavak 1. točku (a), članak 19. stavak 3. točku (a) i članak 19. stavak 6.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (4), a posebno njezin članak 4. stavak 3.,
   budući da:

               (1)

               Direktivom 92/119/EEZ utvrđuju se opće mjere nadzora koje se primjenjuju u slučaju pojave određenih bolesti životinja, uključujući bolest kvrgave kože. Te mjere nadzora uključuju uspostavljanje zaraženih i ugroženih područja oko zaraženoga gospodarstva, a njima se predviđa i hitno cijepljenje u slučaju pojave bolesti kvrgave kože kao dodatak drugim mjerama nadzora.

               (2)

               Provedbenom odlukom Komisije (EU) 2015/1500 (5) utvrđuju se određene mjere za zaštitu zdravlja životinja u odnosu na potvrdu bolesti kvrgave kože u Grčkoj 2015. Te mjere uključuju uspostavu ograničenog područja koje je opisano u Prilogu toj Provedbenoj odluci i koje uključuje područje na kojem je potvrđena bolest kvrgave kože te zaražena i ugrožena područja koja je Grčka utvrdila u skladu s Direktivom 92/119/EEZ.

               (3)

               Prateći razvoj epidemiološke situacije u Grčkoj, Komisija je donijela Provedbenu odluku Komisije (EU) 2015/2055 (6). Tom se provedbenom odlukom predviđa da Grčka može provesti hitno cijepljenje goveda koja se uzgajaju na gospodarstvima na području cijepljenja iz Priloga I. toj Provedbenoj odluci. Provedbenom odlukom (EU) 2015/2055 izmijenjene su i određene odredbe Provedbene odluke (EU) 2015/1500, uključujući proširenje ograničenog područja iz njezina Priloga.

               (4)

               Provedbene odluke (EU) 2015/1500 i (EU) 2015/2055 naknadno su izmijenjene Provedbenom odlukom Komisije (EU) 2015/2311 (7) kako bi se proširilo ograničeno područje iz Priloga Provedbenoj odluci (EU) 2015/1500 te područje cijepljenja iz Priloga I. Provedbenoj odluci (EU) 2015/2055 nakon potvrde daljnjih pojava bolesti u regionalnoj jedinici Chalkidiki i primitka obavijesti od Grčke da namjerava provesti cijepljenje protiv bolesti kvrgave kože u određenim regionalnim jedinicama.

               (5)

               Prilog Provedbenoj odluci (EU) 2015/1500 i Prilog II. Provedbenoj odluci (EU) 2015/2055 kasnije su izmijenjeni Provedbenom odlukom Komisije (EU) 2016/1116 (8) kako bi se u obzir uzeli daljnji razvoj epidemiološke situacije u Grčkoj i mjere cijepljenja koje je poduzela ta država članica.

               (6)

               Grčka je od 19. srpnja 2016. prijavila nove pojave bolesti kvrgave kože u regionalnoj jedinici Achaia na Peloponezu u kontinentalnoj Grčkoj u kojoj dosad pojave bolesti kvrgave kože nisu bile prijavljene, a koja se nalazi više od 150 km južno od najbliže regionalne jedinice koja trenutačno podliježe ograničenjima i mjerama cijepljenja povezanima s bolešću kvrgave kože.

               (7)

               Uzimajući u obzir trenutačnu epidemiološku situaciju u Grčkoj i brzinu prenošenja bolesti kvrgave kože potrebno je proširiti ograničeno područje iz Priloga Provedbenoj odluci (EU) 2015/1500 i područje cijepljenja iz Priloga I. Provedbenoj odluci (EU) 2015/2055 na cijelo državno područje kontinentalne Grčke. Provedbene odluke (EU) 2015/1500 i (EU) 2015/2055 trebalo bi stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog Provedbenoj odluci (EU) 2015/1500 zamjenjuje se tekstom iz Priloga I. ovoj Odluci.
   Članak 2.
   Prilog I. Provedbenoj odluci (EU) 2015/2055 zamjenjuje se tekstom iz Priloga II. ovoj Odluci.
   Članak 3.
   Ova je Odluka upućena Helenskoj Republici.

      Sastavljeno u Bruxellesu 29. srpnja 2016.

            Za Komisiju

         Vytenis ANDRIUKAITIS

            Član Komisije

      (1)  SL L 395, 30.12.1989., str. 13.

      (2)  SL L 224, 18.8.1990., str. 29.

      (3)  SL L 62, 15.3.1993., str. 69.

      (4)  SL L 18, 23.1.2003., str. 11.

      (5)  Provedbena odluka Komisije (EU) 2015/1500 оd 7. rujna 2015. o određenim privremenim zaštitnim mjerama protiv bolesti kvrgave kože u Grčkoj i ukidanju Provedbene odluke (EU) 2015/1423 (SL L 234, 8.9.2015., str. 19.).

      (6)  Provedbena odluka Komisije (EU) 2015/2055 od 10. studenoga 2015. o utvrđivanju uvjeta za uspostavljanje programa hitnog cijepljenja goveda protiv bolesti kvrgave kože u Grčkoj i o izmjeni Provedbene odluke (EU) 2015/1500 (SL L 300, 17.11.2015., str. 31.).

      (7)  Provedbena odluka Komisije (EU) 2015/2311 оd 9. prosinca 2015. o izmjeni provedbenih odluka (EU) 2015/1500 i (EU) 2015/2055 o zaštitnim mjerama protiv bolesti kvrgave kože u Grčkoj (SL L 326, 11.12.2015., str. 65.).

      (8)  Provedbena odluka Komisije (EU) 2016/1116 оd 7. srpnja 2016. o izmjeni provedbenih odluka (EU) 2015/1500 i (EU) 2015/2055 o zaštitnim mjerama i cijepljenju protiv bolesti kvrgave kože u Grčkoj (SL L 186, 9.7.2016., str. 24.).

      PRILOG I.
      Prilog Provedbenoj odluci (EU) 2015/1500 zamjenjuje se sljedećim:

            „PRILOG

               Ograničena područja iz članka 2. točke (b)

                        A.

                        Sljedeće regije u Grčkoj:

                                    —

                                    regija Atika

                                    —

                                    regija središnja Grčka

                                    —

                                    regija središnja Makedonija

                                    —

                                    regija istočna Makedonija i Tracija

                                    —

                                    regija Epir

                                    —

                                    regija Peloponez

                                    —

                                    regija Tesalija

                                    —

                                    regija zapadna Grčka

                                    —

                                    regija zapadna Makedonija

                        B.

                        Sljedeće regionalne jedinice u Grčkoj:

                                    —

                                    regionalna jedinica Limnos.”

      PRILOG II.
      Prilog I. Provedbenoj odluci (EU) 2015/2055 zamjenjuje se sljedećim:

            „PRILOG I.

                        A.

                        Sljedeće regije u Grčkoj:

                                    —

                                    regija Atika

                                    —

                                    regija središnja Grčka

                                    —

                                    regija središnja Makedonija

                                    —

                                    regija istočna Makedonija i Tracija

                                    —

                                    regija Epir

                                    —

                                    regija Peloponez

                                    —

                                    regija Tesalija

                                    —

                                    regija zapadna Grčka

                                    —

                                    regija zapadna Makedonija

                        B.

                        Sljedeće regionalne jedinice u Grčkoj:

                                    —

                                    regionalna jedinica Limnos.”


title: Provedbena odluka Komisije (EU) 2015/911 оd 11. lipnja 2015. o izmjeni Priloga II. Odluci 2007/777/EZ u pogledu unosa za Kanadu na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju u vezi s visokopatogenom influencom ptica (priopćeno pod brojem dokumenta C(2015) 3790) (Tekst značajan za EGP)

text:
               13.6.2015

               HR

               Službeni list Europske unije

               L 148/25

         PROVEDBENA ODLUKA KOMISIJE (EU) 2015/911
   оd 11. lipnja 2015.
   o izmjeni Priloga II. Odluci 2007/777/EZ u pogledu unosa za Kanadu na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju u vezi s visokopatogenom influencom ptica

         (priopćeno pod brojem dokumenta C(2015) 3790)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   budući da:

               (1)

               Odlukom Komisije 2007/777/EZ (2) utvrđuju se pravila za zdravlje životinja i javno zdravlje za uvoz u Uniju te provoz kroz Uniju i skladištenje u Uniji pošiljaka mesnih proizvoda i obrađenih želudaca, mjehura i crijeva („proizvodi”).

               (2)

               U dijelu 1. Priloga II. Odluci 2007/777/EZ navode se područja trećih zemalja za koja je unošenje proizvoda u Uniju ograničeno zbog zdravlja životinja i na koja se primjenjuje načelo regionalizacije. U dijelu 2. tog Priloga navodi se popis trećih zemalja ili njihovih dijelova iz kojih je odobreno unošenje proizvoda u Uniju uz uvjet da su ti proizvodi bili podvrgnuti odgovarajućoj obradi navedenoj u dijelu 4. tog Priloga.

               (3)

               Kanada je navedena u dijelu 2. Priloga II. Odluci 2007/777/EZ kao treća zemlja iz koje je odobren uvoz u Uniju i provoz kroz nju proizvoda dobivenih od peradi, pernate divljači iz uzgoja i divljih ptica za cijelo njezino državno područje ili za određene dijelove njezina državnog područja. Regionalizacija Kanade priznata je Odlukom 2007/777/EZ kako je izmijenjena Provedbenom odlukom Komisije (EU) 2015/204 (3) nakon izbijanja visokopatogene influence ptica u provinciji Britanskoj Kolumbiji u Kanadi. Odlukom 2007/777/EZ predviđa se da se može odobriti unošenje proizvoda iz pogođenog područja u Uniju nakon što ih se podvrgne obradi „D” kako je utvrđena u dijelu 4. Priloga II. Odluci 2007/777/EZ („obrada D”).

               (4)

               Kanada je potvrdila novi slučaj izbijanja visokopatogene influence ptica kod peradi u provinciji Ontariju u travnju 2015. Nadležna veterinarska tijela Kanade zbog tog novog slučaja izbijanja odmah su obustavila izdavanje veterinarskih certifikata za pošiljke predmetnih proizvoda s cijelog državnog područja Kanade koje su namijenjene za unošenje u Uniju. Kanada je provela i mjere usmrćivanja u preventivne svrhe radi suzbijanja i ograničavanja širenja visokopatogene influence ptica.

               (5)

               Sporazumom između Unije i Kanade (4) predviđeno je brzo uzajamno priznavanje mjera regionalizacije u slučaju izbijanja bolesti u Uniji ili Kanadi („Sporazum”).

               (6)

               S obzirom na novi slučaj izbijanja visokopatogene influence ptica u Kanadi u provinciji Ontariju, proizvode dobivene od peradi, pernate divljači iz uzgoja i divljih ptica iz dijelova te provincije na koje su nadležna veterinarska tijela Kanade primijenila ograničenja trebalo bi podvrgnuti barem „obradi D” kako bi se spriječilo unošenje virusa visokopatogene influence ptica u Uniju.

               (7)

               Zbog izbijanja visokopatogene influence ptica u Britanskoj Kolumbiji regionalizacija državnog područja Kanade priznata je i Uredbom Komisije (EZ) br. 798/2008 (5) kako je izmijenjena provedbenim uredbama Komisije (EU) 2015/198 (6) i (EU) 2015/908 (7) za uvoz određenih proizvoda od peradi koji su obuhvaćeni tom Uredbom.

               (8)

               Radi dosljednosti opis državnih područja u dijelu 1. Priloga II. Odluci 2007/777/EZ trebao bi se odnositi na regionalizaciju kako je opisana u stupcu 3. tablice iz dijela 1. Priloga I. Uredbi (EZ) br. 798/2008, podložno datumima u stupcima 6.A i 6.B te tablice.

               (9)

               Dio 1. Priloga II. Odluci 2007/777/EZ trebalo bi stoga izmijeniti.

               (10)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog II. Odluci 2007/777/EZ izmjenjuje se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 11. lipnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 18, 23.1.2003., str. 11.

      (2)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).

      (3)  Provedbena odluka Komisije (EU) 2015/204 od 6. veljače 2015. o izmjeni Priloga II. Odluci 2007/777/EZ u pogledu unosa za Kanadu na popisu trećih zemalja ili dijelova njihova državnog područja iz kojih je odobreno unošenje mesnih proizvoda i obrađenih želudaca, mjehura i crijeva u Uniju, u vezi s visokopatogenom influencom ptica (SL L 33, 10.2.2015., str. 45.).

      (4)  Sporazum između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla, kako je u ime Zajednice odobren Odlukom Vijeća 1999/201/EZ (SL L 71, 18.3.1999., str. 3.).

      (5)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (6)  Provedbena uredba Komisije (EU) 2015/198 оd 6. veljače 2015. o izmjeni Priloga I. Uredbi (EZ) br. 798/2008 u pogledu unosa za Kanadu na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (SL L 33, 10.2.2015., str. 9.).

      (7)  Provedbena odluka Komisije (EU) 2015/908 od 11. lipnja 2015. o izmjeni Priloga I. Uredbi (EZ) br. 798/2008 u pogledu unosa za Kanadu na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (vidjeti str. 11. ovog Službenog lista).

      PRILOG
      U dijelu 1. Priloga II. Odluci 2007/777/EZ unos za Kanadu zamjenjuje se sljedećim:

                     „Kanada

                     CA

                     01/2015

                     Cijela država

                     CA-1

                     01/2015

                     Cijelo državno područje Kanade osim područja CA-2

                     CA-2

                     01/2015

                     Državna područja Kanade opisana pod unosom CA-2 u stupcu 3. tablice u dijelu 1. Priloga I. Uredbi Komisije (EZ) br. 798/2008, podložno datumima u stupcima 6.A i 6.B te tablice.”


title: 2013/104/EU: Provedbena odluka Komisije od 21. veljače 2013. o izmjeni Odluke 2007/777/EZ u pogledu unosa Brazila na popis trećih zemalja i njihovih dijelova iz kojih je dozvoljen unos u Uniju usoljenog suhog mesa ( biltong/jerky ) i pasteriziranih mesnih proizvoda (priopćena pod brojem dokumenta C(2013) 899)  Tekst značajan za EGP

text:
               03/Sv. 062

               HR

               Službeni list Europske unije

               335

         32013D0104

               L 051/16

               SLUŽBENI LIST EUROPSKE UNIJE

               21.02.2013.

         PROVEDBENA ODLUKA KOMISIJE
   od 21. veljače 2013.
   o izmjeni Odluke 2007/777/EZ u pogledu unosa Brazila na popis trećih zemalja i njihovih dijelova iz kojih je dozvoljen unos u Uniju usoljenog suhog mesa (biltong/jerky) i pasteriziranih mesnih proizvoda
   (priopćena pod brojem dokumenta C(2013) 899)
   (Tekst značajan za EGP)
   (2013/104/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezinog članka 8., prvi podstavak točke 1. članka 8. i točke 4. članka 8.,
   budući da:

               (1)

               Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (2) utvrđuje popis trećih zemalja ili njihovih dijelova iz kojih je dozvoljen unos mesnih proizvoda i obrađenih želudaca, mjehura i crijeva u Uniju i određuje zahtijevane načine obrade za kontrolu rizika zdravlja životinja povezanih s takvim unošenjem.

               (2)

               Dio 3 Priloga II. Odluci 2007/777/EZ utvrđuje popis trećih zemalja iz kojih je dozvoljen unos u Uniju usoljenog suhog mesa (biltong/jerky) i pasteriziranih proizvoda od mesa.

               (3)

               Regije Brazila iz kojih je dozvoljen unos u Uniju proizvoda dobivenih od mesa domaćih goveda koji su prošli posebnu obradu trenutačno su navedene u dijelu 2 Priloga II. Odluci 2007/777/EZ.

               (4)

               Brazil je zatražio od Komisije odobrenje uvoza usoljenog suhog mesa (biltong/jerky) dobivenog od mesa domaćih goveda koje je prošlo odgovarajuću posebnu obradu iz tih regija u Uniju.

               (5)

               Uzimajući u obzir situaciju u vezi zdravlja životinja prikazanu Komisiji u tim regijama Brazila, primjereno je odobriti uvoz usoljenog suhog mesa (biltong/jerky) dobivenog od mesa domaćih goveda iz tih regija u Uniju koje je prošlo posebnu obradu „E” ili „F” iz dijela 4 Priloga II. Odluci 2007/777/EZ.

               (6)

               Odluku 2007/777/EZ potrebno je stoga odgovarajuće izmijeniti.

               (7)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U dijelu 3 Priloga II. Odluci 2007/777/EZ umeće se sljedeći unos za Brazil nakon unosa za Argentinu:

                  „BR

                  Brazil BR-2

                  E ili F

                  XXX

                  XXX

                  XXX

                  XXX

                  XXX

                  XXX

                  XXX

                  XXX

                  XXX

                  XXX

                  XXX

                  XXX”

   Članak 2.
   Ova Odluka je upućena državama članicama.

      Sastavljeno u Bruxellesu 21. veljače 2013.

            Za Komisiju

         Tonio BORG

            Član Komisije

      (1)  SL L 18, 23.1.2003., str. 11.

      (2)  SL L 312, 30.11.2007., str. 49.


title: Provedbena odluka Komisije (EU) 2015/278 оd 18. veljače 2015. o izmjeni Odluke 2010/221/EU u pogledu nacionalnih mjera za sprečavanje unošenja određenih bolesti akvatičnih životinja u dijelove Irske, Finske i Ujedinjene Kraljevine (priopćeno pod brojem dokumenta C(2015) 791)  Tekst značajan za EGP

text:
               20.2.2015

               HR

               Službeni list Europske unije

               L 47/22

         PROVEDBENA ODLUKA KOMISIJE (EU) 2015/278
   оd 18. veljače 2015.
   o izmjeni Odluke 2010/221/EU u pogledu nacionalnih mjera za sprečavanje unošenja određenih bolesti akvatičnih životinja u dijelove Irske, Finske i Ujedinjene Kraljevine

         (priopćeno pod brojem dokumenta C(2015) 791)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (1), a posebno njezin članak 43. stavak 2.,
   budući da:

               (1)

               Odlukom Komisije 2010/221/EU (2) određenim državama članicama dopuštena je primjena ograničenja stavljanja na tržište i uvoza pošiljaka životinja akvakulture kako bi se spriječilo unošenje određenih bolesti na njihovo državno područje, uz uvjet da dokažu da na njihovom državnom području odnosno na određenim razgraničenim dijelovima njihova državnog područja nema takvih bolesti ili da su uspostavile program iskorjenjivanja ili nadzora u cilju oslobođenja od tih bolesti.

               (2)

               Odlukom 2010/221/EU utvrđeno je da se države članice i njihovi dijelovi koji su navedeni u Prilogu I. smatraju slobodnima od bolesti navedenih u tom Prilogu. Nadalje, tom se Odlukom odobravaju programi iskorjenjivanja koje su donijele određene države članice u vezi s područjima i bolestima navedenima u Prilogu II. toj Odluci. Tom Odlukom odobravaju se i programi nadzora za herpesvirus kamenice 1 μνar (OsHV-1 μVar) koje su donijele određene države članice za područja iz Priloga III. toj Odluci.

               (3)

               U Prilogu I. Odluci 2010/221/EU sljedeći su dijelovi Ujedinjene Kraljevine trenutačno navedeni kao slobodni od herpesvirusa kamenice 1 μνar (OsHV-1 μVar): državno područje Ujedinjene Kraljevine, osim područjâ Whitstable Bay u Kentu, Blackwater estuary u Essexu i Poole Harbour u Dorsetu, područje Larne Lough u Sjevernoj Irskoj i područje Guernseya.

               (4)

               Ujedinjena Kraljevina obavijestila je Komisiju da je OsHV-1 μVar otkriven i u japanskoj kamenici (Crassostrea gigas) iz rijeke Crouch u Essexu. Riječ je o slučaju novog izbijanja bolesti OsHV-1 μVar u području uključenom u državno područje Velike Britanije koje je trenutačno proglašeno slobodnim od te bolesti. Stoga je potrebno izmijeniti zemljopisnu granicu područja Ujedinjene Kraljevine s odobrenim nacionalnim mjerama iz Priloga I. Odluci 2010/221/EU.

               (5)

               Ujedinjena Kraljevina obavijestila je Komisiju i da unos zemljopisne granice za dijelove Sjeverne Irske koji su proglašeni slobodnima od bolesti OsHV-1 μVar u Prilogu I. Odluci 2010/221/EU nije u skladu s njezinom izjavom. Točna granica jest „Područje Sjeverne Irske, osim područjâ Dundrum Bay, Killough Bay, Lough Foyle, Carlingford Lough i Strangford Lough”. Prilog I. trebalo bi stoga na odgovarajući način izmijeniti.

               (6)

               U Prilogu II. Odluci 2010/221/EU navedeni su kopneni dijelovi državnog područja Finske kao područje s odobrenim programom iskorjenjivanja za bakterijske bolesti bubrega (BKD).

               (7)

               U skladu s tim, Odlukom 2010/221/EU odobravaju se određene nacionalne mjere u odnosu na kretanje pošiljki životinja akvakulture prijemljivih vrsta unutar tih područja. Međutim, kako bi se omogućilo ponovno ocjenjivanje primjerenosti tih nacionalnih mjera, člankom 3. stavkom 2. te Odluke odobrenje se ograničava na pravovremenu primjenu mjera do 31. prosinca 2015.

               (8)

               Finska je obavijestila Komisiju da je odlučila ukloniti BDK s popisa bolesti akvatičnih životinja za koje je u Finskoj obvezna kontrola i iskorjenjivanje. Ta je odluka stupila na snagu 1. prosinca 2014. Stoga od tog datuma u Finskoj više nije na snazi program za iskorjenjivanje BKD-a, kako je odobreno u skladu s člankom 43. Direktive 2006/88/EZ, za cijelo njezino državno područje ili dio njega. Stoga je potrebno izbrisati unos Finske u Prilogu II. Odluci 2010/221/EU, a ta bi se izmjena trebala primjenjivati od 1. prosinca 2014.

               (9)

               U Prilogu III. Odluci 2010/221/EU trenutačno je navedeno sedam kompartmenta državnog područja Irske s odobrenim programom nadzora za herpesvirus kamenice 1 μνar (OsHV-1 μVar).

               (10)

               Irska je obavijestila Komisiju o otkrivanju virusa OsHV-1 μVar u jednom od tih kompartmenta, tj. u regiji Askeaton Bay u kompartmentu 6. Stoga je u unosu o Irskoj u Prilogu III. Odluci 2010/221/EU potrebno izmijeniti zemljopisnu granicu kompartmenta 6.

               (11)

               Odluku 2010/221/EU treba stoga na odgovarajući način izmijeniti.

               (12)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilozi I., II. i III. Odluci 2010/221/EU zamjenjuju se tekstom u Prilogu ovoj Odluci.
   Članak 2.
   Ova se Odluka primjenjuje od 1. prosinca 2014.
   Članak 3.
   Ova je Odluka upućena državama članicama.

      Sastavljeno u Bruxellesu 18. veljače 2015.

            Za Komisiju

         Vytenis ANDRIUKAITIS

            Član Komisije

      (1)  SL L 328, 24.11.2006., str. 14.

      (2)  Odluka Komisije 2010/221/EU od 15. travnja 2010. o odobravanju nacionalnih mjera za ograničavanje utjecaja određenih bolesti životinja akvakulture i slobodnoživućih akvatičnih životinja u skladu s člankom 43. Direktive Vijeća 2006/88/EZ (SL L 98, 20.4.2010., str. 7.).

      PRILOG
      „
            PRILOG I.

               Države članice i njihovi dijelovi koji se smatraju slobodnima od bolesti navedenih u tablici i u kojima je odobreno poduzimanje nacionalnih mjera za sprečavanje unosa tih bolesti u skladu s člankom 43. stavkom 2. Direktive 2006/88/EZ

                        Bolest

                        Država članica

                        Oznaka

                        Zemljopisna granica područja s odobrenim nacionalnim mjerama

                        Proljetna viremija šarana (SVC)

                        Danska

                        DK

                        Cijelo državno područje

                        Irska

                        IE

                        Cijelo državno područje

                        Mađarska

                        HU

                        Cijelo državno područje

                        Finska

                        FI

                        Cijelo državno područje

                        Švedska

                        SE

                        Cijelo državno područje

                        Ujedinjena Kraljevina

                        UK

                        Cijelo državno područje Ujedinjene Kraljevine
                        Područja Guernseya, Jerseya i otoka Mana

                        Bakterijska bolest bubrega (BKD)

                        Irska

                        IE

                        Cijelo državno područje

                        Ujedinjena Kraljevina

                        UK

                        Područje Sjeverne Irske
                        Područja Guernseya, Jerseya i otoka Mana

                        Virus zarazne nekroze gušterače (IPN)

                        Finska

                        FI

                        Kopneni dijelovi državnog područja

                        Švedska

                        SE

                        Kopneni dijelovi državnog područja

                        Ujedinjena Kraljevina

                        UK

                        Područje otoka Mana

                        Zaraza Gyrodactylus salarisom
                           (GS)

                        Irska

                        IE

                        Cijelo državno područje

                        Finska

                        FI

                        Područja vodenih slivova Tenojoki i Näätämönjoki; područja vodenih slivova Paatsjoki, Tuulomajoki i Uutuanjoki smatraju se zaštitnim zonama

                        Ujedinjena Kraljevina

                        UK

                        Cijelo državno područje Ujedinjene Kraljevine
                        Područja Guernseya, Jerseya i otoka Mana

                        Herpesvirus kamenice 1 μνar (OsHV-1 μVar)

                        Ujedinjena Kraljevina

                        UK

                        Područje Velike Britanije, osim sljedećih područja: Whitstable Bay u Kentu, Blackwater Estuary u Essexu i Poole Harbour u Dorsetu
                        Područje Sjeverne Irske, osim područjâ Dundrum Bay, Killough Bay, Lough Foyle, Carlingford Lough i Strangford Lough
                        Područje Guernseya

            PRILOG II.

               Države članice i njihovi dijelovi u kojima postoje programi iskorjenjivanja za određene bolesti životinja akvakulture i koji imaju odobrenje za poduzimanje nacionalnih mjera za kontrolu tih bolesti u skladu s člankom 43. stavkom 2. Direktive 2006/88/EZ

                        Bolest

                        Država članica

                        Oznaka

                        Zemljopisna granica područja s odobrenim nacionalnim mjerama

                        Bakterijska bolest bubrega (BKD)

                        Švedska

                        SE

                        Kopneni dijelovi državnog područja

                        Virus zarazne nekroze gušterače (IPN)

                        Švedska

                        SE

                        Obalni dijelovi državnog područja

            PRILOG III.

               Države članice i njihovi dijelovi u kojima postoje programi nadzora za herpesvirus kamenice 1 μνar (OsHV-1 μVar) i koji imaju odobrenje za poduzimanje nacionalnih mjera za kontrolu te bolesti u skladu s člankom 43. stavkom 2. Direktive 2006/88/EZ

                        Bolest

                        Država članica

                        Oznaka

                        Zemljopisna granica područja s odobrenim nacionalnim mjerama (države članice, zone i kompartmenti)

                        Herpesvirus kamenice 1 μνar (OsHV-1 μVar)

                        Irska

                        IE

                        Kompartment 1: Sheephaven Bay
                        Kompartment 2: Gweebara Bay
                        Kompartment 3: Killala, Broadhaven i Blacksod Bays
                        Kompartment 4: Streamstown Bay
                        Kompartment 5: Bertraghboy i Galway Bays
                        Kompartment 6: Poulnasharry Bay
                        Kompartment 7: Kenmare Bay

                  ”


title: Provedbena uredba Vijeća 2012/809/ZVSP od 20. prosinca 2012. o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

text:
               18/Sv. 014

               HR

               Službeni list Europske unije

               194

         32012D0809

               L 352/47

               SLUŽBENI LIST EUROPSKE UNIJE

               20.12.2012.

      PROVEDBENA UREDBA VIJEĆA 2012/809/ZVSP
   od 20. prosinca 2012.
   o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2011/486/ZVSP od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 5. i članak 6. stavak 1.,
   budući da:

               (1)

               Vijeće je 1. kolovoza 2011. donijelo Odluku 2011/486/ZVSP.

               (2)

               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti 1988 (2011.), 20. studenoga 2012. izmijenio je popis pojedinaca, skupina, poduzeća i subjekata koji podliježu mjerama ograničavanja.

               (3)

               Prilog Odluci 2011/486/ZVSP stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Prilog Odluci 2011/486/ZVSP mijenja se kako je određeno u Prilogu ovoj Odluci.
   Članak 2.
   Ova Odluka stupa na snagu na datum objave u Službenom listu Europske unije.

      Sastavljeno u Bruxellesu 20. prosinca 2012.

            Za Vijeće

            Predsjednik

         E. FLOURENTZOU

      (1)  SL L 199, 2.8.2011., str. 57.
   PRILOG
   I.   Donji unosi dodaju se na popis određen u Prilogu Odluci 2011/486/ZVSP.

   A.   Pojedinci povezani s talibanima

               1.

               Mohammed Qasim Sadozai Khudai Rahmin (alias Muhammad Qasim)
               Titula: hadžija Datum rođenja: između 1975. i 1976. Mjesto rođenja: selo Minar, okrug Garmser, pokrajina Helmand, Afganistan. Državljanstvo: afganistansko. Nacionalni identifikacijski broj: (a) afganistanska nacionalna osobna iskaznica (tazkira) broj 57388 izdana u okrugu Lashkar Gah, pokrajini Helmand, Afganistanu; (b) boravišna iskaznica broj 665, Ayno Maina, pokrajina Kandahar, Afganistan. Adresa: (a) Wesh, okrug Spin Boldak, pokrajina Kandahar, Afganistan; (b) Safaar Bazaar, okrug Garmser, pokrajina Helmand, Afganistan; (c) soba broj 33, 5. kat Sarafi Market, Kandahar City, pokrajina Kandahar, Afganistan. Ostali podaci: (a) Vlasnik tvrtke Rahat Ltd. Uključen u opskrbu oružjem za talibane, uključujući improvizirane eksplozivne naprave (IED); (b) Ime oca je Haji Mullah Wali. Alternativno ime oca je Haji Sadozai. Ime djeda je Khudai Rahim. Datum uvrštenja na popis UN-a: 21.11.2012.

         B.   Subjekti i druge skupine i poduzeća povezana s talibanima

               1.

               Rahat Ltd. (alias (a) Rahat Trading Company; (b) Haji Muhammad Qasim Sarafi; (c) New Chagai Trading)
               Adresa: (a) poslovnica broj 1: soba br. 33, 5. kat, Sarafi Market, Kandahar city, pokrajina Kandahar, Afganistan; (b) poslovnica broj 2: trgovina br. 4, Azizi Bank, Haji Muhammad Isa Market, Wesh, Spin Boldak, pokrajina Kandahar, Afganistan; (c) poslovnica broj 3: Safaar Bazaar, okrug Garmser, pokrajina Helmand, Afganistan; (d) poslovnica broj 4: Lashkar Gah, pokrajina Helmand, Afganistan; (e) poslovnica broj 5: okrug Gereshk, pokrajina Helmand, Afganistan; (f) poslovnica broj 6: okrug Zaranj, pokrajina Nimroz, Afganistan; (g) poslovnica broj 7: i. Dr Barno Road, Quetta, Pakistan; ii. Haji Mohammed Plaza, Tol Aram Road, blizu Jamaluddin Afghani Road, Quetta, Pakistan; iii. Kandahari Bazaar, Quetta, Pakistan; (h) poslovnica broj 8: Chaman, pokrajina Baluchistan, Pakistan; (i) poslovnica broj 9: Chaghi Bazaar, Chaghi, pokrajina Baluchistan, Pakistan; (j) poslovnica broj 10: Zahedan, pokrajina Zabol, Iran. Ostali podaci: (a) Rahat Ltd. je talibansko vodstvo koristilo za prijenos sredstava od vanjskih donatora i nezakonite trgovine narkoticima za financiranje talibanskih aktivnosti 2011. i 2012.; (b) u vlasništvu Mohammeda Qasima Sadozaija Khudaija Rahima; (c) također povezano s Mohammadom Naimom Barichom Khudaidadom. Datum uvrštenja na popis UN-a: 21.11.2012.


title: 2014/890/EU: Provedbena odluka Komisije оd 8. prosinca 2014. o odobravanju stavljanja na tržište ulja sjemenki biljke chia ( Salvia hispanica ) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2014) 9209)

text:
               10.12.2014

               HR

               Službeni list Europske unije

               L 353/15

         PROVEDBENA ODLUKA KOMISIJE
   оd 8. prosinca 2014.
   o odobravanju stavljanja na tržište ulja sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća

         (priopćeno pod brojem dokumenta C(2014) 9209)

   (Vjerodostojan je samo tekst na engleskom jeziku)

      (2014/890/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:

               (1)

               Dana 12. studenoga 2012. trgovačko društvo Functional Products Trading S.A. uputilo je zahtjev nadležnim tijelima Ujedinjene Kraljevine za stavljanje na tržište ulja sjemenki biljke chia (Salvia hispanica) kao novog sastojka hrane koji se koristi u biljnim uljima i kao dodatak prehrani.

               (2)

               Dana 8. srpnja 2013. nadležno tijelo za procjenu hrane u Ujedinjenoj Kraljevini izdalo je izvješće o početnoj procjeni. U tom je izvješću zaključeno da ulje sjemenki biljke chia (Salvia hispanica) ispunjava kriterije za novu hranu utvrđene člankom 3. stavkom 1. Uredbe (EZ) br. 258/97.

               (3)

               Dana 13. rujna 2013. Komisija je izvješće o početnoj procjeni proslijedila ostalim državama članicama.

               (4)

               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori. U skladu s člankom 7. stavkom 1. Uredbe (EZ) br. 258/97 potrebno je donijeti provedbenu odluku Komisije kojom se uzimaju u obzir uloženi prigovori. Dodatnim objašnjenjima koja je dostavio podnositelj zahtjeva otklonjene su sumnje država članica i Komisije.

               (5)

               Direktivom 2002/46/EZ Europskog parlamenta i Vijeća (2) utvrđeni su zahtjevi koje moraju ispunjavati dodaci prehrani. Treba odobriti uporabu ulja sjemenki biljke chia (Salvia hispanica) ne dovodeći u pitanje zahtjeve iz spomenutog zakonodavnog akta.

               (6)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Ulje sjemenki biljke chia (Salvia hispanica), kako je navedeno u Prilogu I., može se stavljati na tržište Unije kao novi sastojak hrane za namjene utvrđene u Prilogu II. u najvećim količinama navedenima u tom Prilogu, ne dovodeći u pitanje odredbe Direktive 2002/46/EZ.
   Članak 2.
   Oznaka ulja sjemenki biljke chia odobrenog ovom Odlukom na etiketi hrane koja ga sadržava glasi „ulje sjemenki biljke chia (Salvia hispanica)”.
   Članak 3.
   Ova je Odluka upućena trgovačkom društvu Functional Products Trading S.A., Av. Luis Pasteur 5842 Of. 302 – Vitacura, Santiago, Čile.

      Sastavljeno u Bruxellesu 8. prosinca 2014.

            Za Komisiju

         Vytenis ANDRIUKAITIS

            Član Komisije

      (1)  SL L 43, 14.2.1997., str. 1.

      (2)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).

      PRILOG I.
      SPECIFIKACIJA ULJA SJEMENKI BILJKE CHIA (SALVIA HISPANICA)

         Opis:

      Ulje sjemenki chia proizvodi se hladnim prešanjem sjemenki biljke Salvia hispanica L. (čistoće 99,9 %). Pritom se ne upotrebljavaju otapala, a nakon prešanja ulje se čuva u spremnicima za dekantiranje te se podvrgava postupku filtracije radi uklanjanja nečistoća.

                  Test

                  Specifikacija

                  Kiselost, izražena kao oleinska kiselina

                  Najviše 2 %

                  Peroksidni broj

                  Najviše 10 meq/kg

                  Netopive nečistoće

                  Najviše 0,05 %

                  Alfa linolenska kiselina

                  Najmanje 60 %

                  Linolna kiselina

                  15 – 20 %

      PRILOG II.
      ODOBRENA UPORABA ULJA SJEMENKI BILJKE CHIA (SALVIA HISPANICA)

                  Kategorija hrane

                  Dopuštene količine

                  Masti i ulja

                  Najviše 10 %

                  Dodaci prehrani

                  Najviše 2 g/dan


title: Provedbena odluka Komisije (EU) 2016/158 оd 4. veljače 2016. o utvrđivanju prijelaznih mjera u pogledu određenih objekata u sektoru mesa i mlijeka u Hrvatskoj (priopćeno pod brojem dokumenta C(2016) 501) (Tekst značajan za EGP)

text:
               6.2.2016

               HR

               Službeni list Europske unije

               L 31/47

         PROVEDBENA ODLUKA KOMISIJE (EU) 2016/158
   оd 4. veljače 2016.
   o utvrđivanju prijelaznih mjera u pogledu određenih objekata u sektoru mesa i mlijeka u Hrvatskoj

         (priopćeno pod brojem dokumenta C(2016) 501)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Akt o pristupanju Hrvatske,
   uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (1), a posebno njezin članak 12. stavak 2.,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (2), a posebno njezin članak 9. stavak 2.,
   budući da:

               (1)

               Uredbom (EZ) br. 852/2004 utvrđuju se opća pravila o higijeni hrane za subjekte u poslovanju s hranom na temelju načela analize opasnosti i kritičnih kontrolnih točaka. Njome se predviđa da subjekti u poslovanju s hranom moraju zadovoljavati strukturne zahtjeve koji se temelje na tim načelima.

               (2)

               Uredbom (EZ) br. 853/2004 dopunjuju se pravila utvrđena u Uredbi (EZ) br. 852/2004. Pravila utvrđena u Uredbi (EZ) br. 853/2004 uključuju posebne zahtjeve u pogledu objekata za preradu mesa i mlijeka.

               (3)

               U skladu s Prilogom V. Aktu o pristupanju Hrvatske, određeni strukturni zahtjevi utvrđeni u Prilogu II. Uredbi (EZ) br. 852/2004 i u Prilogu III. Uredbi (EZ) br. 853/2004 ne primjenjuju se na određene objekte u Hrvatskoj do 31. prosinca 2015. Popis tih objekata nalazi se na internetskoj stranici Glavne uprave za zdravlje i sigurnost hrane (3). Hrvatska je zatražila da se taj rok produži do 30. lipnja 2016. za ograničen broj objekata u sektoru mesa i mlijeka.

               (4)

               Primjereno je propisati produljenje trenutačnih prijelaznih mjera u pogledu određenih objekata u sektoru mesa i mlijeka kako bi im se omogućilo dodatno vrijeme za prilagodbu normama o sigurnosti hrane Unije.

               (5)

               Trenutačne prijelazne mjere utvrđene u Prilogu V. dijelu II. točki 5. Akta o pristupanju Hrvatske primjenjuju se do 31. prosinca 2015. Radi izbjegavanja pravne praznine prijelazne mjere predviđene ovom Odlukom trebale bi se primjenjivati od 1. siječnja 2016. One bi trebale biti ograničene na šest mjeseci jer se člankom 42. Akta o pristupanju Hrvatske predviđa da se prijelazne mjere mogu primjenjivati samo u razdoblju od najviše tri godine od datuma pristupanja.

               (6)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Odstupajući od posebnih zahtjeva navedenih u Prilogu II. poglavlju II. Uredbe (EZ) br. 852/2004 te u Prilogu III. poglavljima II. i III. odjeljku I., poglavljima II. i III. odjeljku II., poglavlju I. odjeljku V. i dijelu II.A poglavlju I. odjeljku IX. Uredbe (EZ) br. 853/2004, objekti u sektoru mesa i mlijeka s popisa u Prilogu ovoj Odluci („objekti s popisa”) mogu nastaviti s proizvodnjom i preradom mesa i mlijeka („proizvodi”) podložno zadovoljenju uvjeta utvrđenih u članku 2. ove Odluke.
   Članak 2.
   1.   Proizvodi podrijetlom iz objekata s popisa smiju se kako slijedi:

               (a)

               stavljati samo na nacionalno tržište Hrvatske ili na tržišta trećih zemalja u skladu s mjerodavnim zakonodavstvom Unije; ili

               (b)

               upotrebljavati za daljnju preradu u objektima s popisa, bez obzira na dan stavljanja na tržište.

         2.   Proizvodi moraju sadržavati zdravstvenu ili identifikacijsku oznaku različitu od oznaka propisanih u članku 5. Uredbe (EZ) br. 853/2004.
   3.   Hrvatska je dužna upotrebljavati zdravstvenu ili identifikacijsku oznaku koju je 29. lipnja 2012. Komisiji dostavila u pisanom obliku u skladu s Prilogom V. točkom 5. dijelom II. točkom 3. Akta o pristupanju Hrvatske.
   4.   Stavci 1. i 2. primjenjuju se na sve proizvode podrijetlom iz integriranih objekata za preradu svježeg mesa, mljevenog mesa, mesnih pripravaka, strojno otkoštenog mesa i mlijeka, u slučajevima kada je dio tog objekta objekt s popisa.
   Članak 3.
   Hrvatska je dužna osigurati da objekti s popisa koji ne zadovoljavaju posebne zahtjeve navedene u Prilogu II. poglavlju II. Uredbe (EZ) br. 852/2004 te u Prilogu III. poglavljima II. i III. odjeljku I., poglavljima II. i III. odjeljku II., poglavlju I. odjeljku V. i dijelu II.A poglavlja I. odjeljka IX. Uredbe (EZ) br. 853/2004, prestanu poslovati.
   Članak 4.
   Ova se Odluka primjenjuje od 1. siječnja 2016. do 30. lipnja 2016.
   Članak 5.
   Ova je Odluka upućena državama članicama.

      Sastavljeno u Bruxellesu 4. veljače 2016.

            Za Komisiju

         Vytenis ANDRIUKAITIS

            Član Komisije

      (1)  SL L 139, 30.4.2004., str. 1.

      (2)  SL L 139, 30.4.2004., str. 55.

      (3)  http://ec.europa.eu/food/food/biosafety/establishments/establishments-transition-croatia_en.pdf

      PRILOG
      Popis objekata za preradu mesa

                  Br.

                  Veterinarski br.

                  Naziv objekta

                  Ulica ili selo/grad/regija

                  1.

                  HR 14

                  IMES – MESNA INDUSTRIJA d.o.o.

                              Ulica Katarine Zrinske 9,

                              Samobor,

                              Zagrebačka

                  2.

                  HR 405

                  KARLO – TOMISLAV, obrt za proizvodnju i preradu mesa, trgovinu i ugostiteljstvo

                              Bistrec 16, Lug Samoborski,

                              Bregana,

                              Zagrebačka

                  3.

                  HR 811

                  VUGRINEC d.o.o.

                              A. Mihanovića 44, Kraj Gornji,

                              Dubravica,

                              Zagrebačka

                  4.

                  HR 895

                  JADRI TRADE d.o.o.

                              Švica 152,

                              Otočac,

                              Ličko-senjska

                  5.

                  HR 1466

                  KULINA NOVA SELA d.o.o.

                  Nova Sela b.b.,
                  Nova Sela,
                  Dubrovačko-neretvanska

                  6.

                  HR 1526

                  BERMES d.o.o.

                              Zagorska 14,

                              Donja Pušća,

                              Zagrebačka

      Popis objekata za preradu mlijeka

                  Br.

                  Veterinarski br.

                  Naziv objekta

                  Ulica ili selo/grad/regija

                  1.

                  HR 1444

                  LE – Milk d.o.o.

                  Ravenski Lemeš b.b., Raven,
                  Križevci,
                  Koprivničko-križevačka


title: Provedbena odluka Komisije 2017/179 оd 1. veljače 2017. o utvrđivanju postupovnih mjera potrebnih za funkcioniranje Skupine za suradnju u skladu s člankom 11. stavkom 5. Direktive (EU) 2016/1148 Europskog parlamenta i Vijeća o mjerama za visoku zajedničku razinu sigurnosti mrežnih i informacijskih sustava širom Unije

text:
               2.2.2017

               HR

               Službeni list Europske unije

               L 28/73

         PROVEDBENA ODLUKA KOMISIJE 2017/179
   оd 1. veljače 2017.
   o utvrđivanju postupovnih mjera potrebnih za funkcioniranje Skupine za suradnju u skladu s člankom 11. stavkom 5. Direktive (EU) 2016/1148 Europskog parlamenta i Vijeća o mjerama za visoku zajedničku razinu sigurnosti mrežnih i informacijskih sustava širom Unije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu (EU) 2016/1148 Europskog parlamenta i Vijeća od 6. srpnja 2016. o mjerama o mjerama za visoku zajedničku razinu sigurnosti mrežnih i informacijskih sustava širom Unije (1), a posebno njezin članak 11. stavak 5.,
   budući da:

               (1)

               Strateška suradnja država članica i razmjena informacija, iskustva i najbolje prakse u području sigurnosti mrežnih i informacijskih sustava ključne su za učinkovito suočavanje s izazovima u pogledu incidenata i rizika povezanih sa sigurnošću tih sustava diljem Unije.

               (2)

               Radi potpore i olakšavanja strateške suradnje i razmjene informacija među državama članicama te razvoja njihova međusobnog povjerenja, člankom 11. Direktive (EU) 2016/1148 osniva se Skupina za suradnju, sastavljena od predstavnika država članica, Komisije i Agencije Europske unije za mrežnu i informacijsku sigurnost.

               (3)

               U skladu s člankom 11. Direktive (EU) 2016/1148 Skupina za suradnju izvršava svoje zadaće na temelju dvogodišnjih programa rada, pri čemu se prvi program rada mora utvrditi do 9. veljače 2018. Zadaće Skupine za suradnju među ostalim uključuju i pružanje strateških smjernica za aktivnosti mreže timova za odgovor na računalne sigurnosne incidente, razmjenu informacija i najbolje prakse te rasprave o sposobnostima i pripravnosti država članica. Skupina za suradnju dužna je do 9. kolovoza 2018., a nakon toga svaku godinu i pol, pripremiti izvješće o procjeni stečenog iskustva u pogledu strateške suradnje iz tog članka.

               (4)

               U skladu s člankom 24. stavkom 2. Direktive (EU) 2016/1148 u razdoblju od 9. veljače 2017. do 9. studenoga 2018., a u svrhu podupiranja država članica u zauzimanju dosljednog pristupa u pogledu identifikacije operatora ključnih usluga, Skupina za suradnju raspravlja o postupku, sadržaju i vrsti nacionalnih mjera za omogućivanje identifikacije operatora ključnih usluga unutar određenog sektora. Na zahtjev države članice Skupina za suradnja raspravlja i o konkretnom nacrtu nacionalnih mjera dotične države članice za identifikaciju operatora ključnih usluga u određenom sektoru.

               (5)

               U skladu s člankom 14. stavkom 7. Direktive (EU) 2016/1148 nadležna tijela koja djeluju zajedno sa skupinom za suradnju mogu izraditi i donijeti smjernice u pogledu okolnosti u kojima su operatori ključnih usluga dužni obavijestiti o incidentu, među ostalim i o parametrima za određivanje važnosti učinka incidenta.

               (6)

               U skladu s člankom 11. stavkom 2. Direktive (EU) 2016/1148 Komisija osigurava tajništvo Skupine za suradnju. Komisija bi potporu tajništva trebala osigurati i za podskupine osnovane u skladu s ovom Odlukom.

               (7)

               Skupinom za suradnju trebao bi predsjedati predstavnik države članice koja predsjeda Vijećem Europske unije. Predsjedniku bi u obavljanju njegovih dužnosti trebali pomagati predstavnici države članice koja je Vijećem Unije predsjedala u prethodnom odnosno koja će njime predsjedati u sljedećem mandatu. Predsjednik može utvrditi dužnosti za koje takva pomoć može biti potrebna. Ako se država članica koja predsjeda Vijećem suzdrži od predsjedanja Skupinom, zamjenskog bi predsjednika trebalo odabrati dvotrećinskom većinom članova Skupine.

               (8)

               U svojem radu predsjednik bi se trebao voditi načelima uključivosti, angažiranosti, poštovanja različitosti i konsenzusa. Konkretno, predsjednik Skupine za suradnju trebao bi olakšati sudjelovanje svih članova na način da omogući izražavanje različitih mišljenja i stavova te bi trebao nastojati pronaći rješenja koja u okviru Skupine za suradnju imaju najširu moguću potporu.

               (9)

               U skladu s člankom 11. stavkom 2. Direktive (EU) 2016/1148 Skupina za suradnju može, prema potrebi, pozvati predstavnike relevantnih zainteresiranih strana da prisustvuju sastancima Skupine. Kako bi se osiguralo da države pristupnice zadovoljavaju zahtjeve Direktive (EU) 2016/1148 od dana pristupanja, primjereno je da predstavnici tih država budu pozvani prisustvovati sastancima Skupine za suradnju od datuma potpisivanja Ugovora o pristupanju. Odluku o pozivanju predstavnika relevantnih dionika ili stručnjaka na prisustvovanje sastanku ili određenom dijelu sastanka Skupine za suradnju treba donijeti predsjednik, osim ako se prisustvovanju dotičnih predstavnika ili stručnjaka na sastanku ili na dijelu sastanka članovi skupine usprotive običnom većinom glasova.

               (10)

               U skladu s člankom 13. Direktive (EU) 2016/1148 Unija može u skladu s člankom 218. UFEU-a sklapati međunarodne sporazume s trećim zemljama i međunarodnim organizacijama kojima im se dopušta i organizira sudjelovanje u nekim aktivnostima skupine za suradnju.

               (11)

               Radi učinkovitosti Skupina za suradnju trebala bi moći uspostaviti podskupine.

               (12)

               Radi pojednostavljenja Skupina za suradnju trebala bi donijeti detaljniji poslovnik o, među ostalim, načinu distribucije dokumenta, pisanom postupku ili sastavljanju sažetka zapisnika sastanka.

               (13)

               Rasprave Skupine u načelu ne bi trebale biti otvorene za javnost jer bi, s obzirom na to da se pitanja o kojima se raspravlja često odnose na javnu sigurnost, njihovo objavljivanje moglo negativno utjecati na povjerenje odnosno izgradnju povjerenja među članovima. Uz suglasnost predsjednika Skupina može odlučiti da za određene teme svoje rasprave otvori javnosti i olakša javno objavljivanje odgovarajuće dokumentacije.

               (14)

               Kako bi se osiguralo neometano funkcioniranje Skupine od datuma iz članka 24. stavka 1. Direktive (EU) 2016/1148, ova bi Odluka trebala stupiti na snagu sljedećeg dana od dana objave u Službenom listu Europske unije.

               (15)

               Mjere predviđene u ovoj Odluci u skladu su s mišljenjem Odbora za sigurnost mrežnih i informacijskih sustava osnovanog na temelju članka 22. Direktive (EU) 2016/1148,

         DONIJELA JE OVU ODLUKU:
   Članak 1.
   Cilj
   Ovom se Odlukom utvrđuju postupovni aranžmani potrebni za funkcioniranje Skupine za suradnju (dalje u tekstu „Skupina”) osnovane u skladu s člankom 11. Direktive (EU) 2016/1148.
   Članak 2.
   Predsjednik Skupine
   1.   Skupinom predsjeda predstavnik države članice koja predsjeda Vijećem Europske unije. Predsjedniku u obavljanju njegovih dužnosti pomažu predstavnici države članice koja je Vijećem Unije predsjedala u prethodnom odnosno koja će njime predsjedati u sljedećem mandatu.
   2.   Odstupajući od stavka 1. i na zahtjev predstavnika države članice koja predsjeda Vijećem Europske unije, ako se država članica koja predsjeda Vijećem Europske unije suzdrži od predsjedanja Skupinom, Skupina može dvotrećinskom većinom svojih članova odlučiti izabrati zamjenskog predsjednika među državama članicama, koji tu dužnost obavlja dok sljedeći predsjednik ne preuzme dužnost u skladu sa stavkom 1.
   Članak 3.
   Sazivanje sastanaka
   1.   Sastanke Skupine saziva predsjednik na vlastitu inicijativu ili na zahtjev obične većine članova. Predsjednik utvrđuje okvirni raspored sastanaka tijekom svojeg mandata, uzimajući u obzir program rada Skupine.
   2.   Sastanci Skupine u načelu se održavaju u prostorima Komisije.
   Članak 4.
   Načini rada
   Skupina svoj posao obavlja u obliku fizičkih ili virtualnih sastanaka i pisanog postupka.
   Članak 5.
   Dnevni red
   1.   Predsjednik uz pomoć tajništva sastavlja dnevni red i dostavlja ga članovima Skupine.
   2.   Dnevni red Skupina donosi na početku sastanka.
   Članak 6.
   Pravila glasovanja i izražena stajališta članova Skupine
   1.   Skupina odluke donosi konsenzusom, osim ako se ovom Odlukom predviđa drugačije.
   2.   U slučaju glasovanja, članovi koji su glasovali protiv ili koji su se suzdržali od glasovanja imaju pravo da se sažetak razloga njihova stajališta priloži uz dokument podnesen na glasovanje.
   3.   Skupina svoj program rada donosi dvotrećinskom većinom svojih članova.
   Članak 7.
   Treće strane i stručnjaci
   1.   Predstavnici država pristupnica pozivaju se na sastanke Skupine počevši od datuma potpisivanja Ugovora o pristupanju.
   2.   Radi sudjelovanja na sastanku ili na određenom dijelu sastanka Skupine predsjednik može, na vlastitu inicijativu ili na zahtjev člana Skupine, odlučiti pozvati predstavnike relevantnih dionika ili stručnjake. Skupina se, međutim, običnom većinom članova može usprotiviti takvu sudjelovanju.
   3.   Predstavnici trećih strana, relevantni dionici i stručnjaci iz stavaka 1. i 2. niti su prisutni tijekom glasovanja skupine niti u njemu sudjeluju.
   Članak 8.
   Uspostava podskupina
   1.   Skupina može uspostaviti podskupine radi razmatranja određenih pitanja povezanih sa svojim radom.
   2.   Skupina određuje mandat podskupina. Podskupine izvješćuju skupinu te se raspuštaju nakon što ispune svoj mandat.
   3.   Komisija svim podskupinama iz stavka 1. osigurava potporu tajništva.
   4.   Pravila o pristupu dokumentima i povjerljivost iz članka 10., pravila o zaštiti osobnih podataka iz članka 11. i pravila o troškovima sastanaka iz članka 12. primjenjuju se na podskupine.
   Članak 9.
   Poslovnik
   1.   Skupina svoj poslovnik donosi dvotrećinskom većinom svojih članova.
   2.   Predsjednik, na zahtjev člana skupine ili na vlastitu inicijativu, može predložiti izmjene poslovnika.
   Članak 10.
   Pristup dokumentima i povjerljivost
   1.   Zahtjeve upućene Skupini u pogledu pristupa dokumentima koji se odnose na njezine aktivnosti Komisija obrađuje u skladu s Uredbom (EZ) br. 1049/2001 Europskog parlamenta i Vijeća (2).
   2.   Rasprave Skupine nisu otvorene za javnost. Uz suglasnost predsjednika Skupina može odlučiti da za određene teme svoje rasprave otvori javnosti.
   3.   Dokumenti podneseni članovima Skupine, predstavnicima trećih strana i stručnjacima javno se ne objavljuju, osim ako je pristup tim dokumentima odobren u skladu sa stavkom 1. ili ako ih Komisija na drugi način objavi.
   4.   Komisijina pravila o sigurnosti koja se odnose na zaštitu klasificiranih podataka Unije utvrđena odlukama Komisije (EU, Euratom) 2015/443 (3) i (EU, Euratom) 2015/444 (4) primjenjuju se na sve takve podatke koje Skupina prima, izrađuje ili obrađuje. Podaci koje Skupina obrađuje, a obuhvaćeni su obvezom poslovne tajne, moraju se propisno zaštititi.
   5.   Članovi Skupine te predstavnici trećih strana i stručnjaci moraju poštovati obveze čuvanja povjerljivosti predviđene ovim člankom. Predsjednik osigurava da su predstavnici trećih strana i stručnjaci upoznati sa svojom obvezom čuvanja povjerljivosti.
   Članak 11.
   Zaštita osobnih podataka
   Skupina obrađuje osobne podatke u skladu s Uredbom (EZ) br. 45/2001 Europskog parlamenta i Vijeća (5).
   Članak 12.
   Troškovi sastanaka
   1.   Komisija osobama koje sudjeluju u aktivnostima Skupine ne isplaćuje naknadu za njihove usluge.
   2.   Komisija može isplatiti putne troškove sudionika na sastancima Skupine. Nadoknada se isplaćuje u skladu s važećim propisima Komisije i u okviru raspoloživih sredstava dodijeljenih službama Komisije u okviru godišnjeg postupka raspodjele sredstava.
   Članak 13.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 1. veljače 2017.

            Za Komisiju

            Predsjednik

         Jean-Claude JUNCKER

      (1)  SL L 194, 19.7.2016., str. 1.

      (2)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).

      (3)  Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).

      (4)  Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

      (5)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).


title: Provedbena odluka Komisije (EU) 2016/281 оd 26. veljače 2016. o utvrđivanju datuma za početak djelovanja viznog informacijskog sustava (VIS) na graničnim prijelazima na vanjskim granicama

text:
               27.2.2016

               HR

               Službeni list Europske unije

               L 52/34

         PROVEDBENA ODLUKA KOMISIJE (EU) 2016/281
   оd 26. veljače 2016.
   o utvrđivanju datuma za početak djelovanja viznog informacijskog sustava (VIS) na graničnim prijelazima na vanjskim granicama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 767/2008 Europskog parlamenta i Vijeća od 9. srpnja 2008. o viznom informacijskom sustavu (VIS) i razmjeni podataka među državama članicama o vizama za kratkotrajni boravak (Uredba o VIS-u) (1), a posebno njezin članak 48. stavak 3.,
   budući da:

               (1)

               U skladu s Odlukom Komisije 2010/49/EZ (2), granični prijelazi na vanjskim granicama, kako su definirani u Uredbi (EZ) br. 562/2006 Europskog parlamenta i Vijeća (3), posebna su regija u kojoj bi trebalo započeti prikupljanje i prijenos podataka u vizni informacijski sustav (VIS) za sve zahtjeve.

               (2)

               Države članice obavijestile su Komisiju da su obavile potrebne tehničke i pravne pripreme za prikupljanje i prijenos podataka navedenih u članku 5. stavku 1. Uredbe (EZ) br. 767/2008 u VIS za sve zahtjeve u toj regiji.

               (3)

               Stoga je uvjet utvrđen u prvoj rečenici članka 48. stavka 3. Uredbe (EZ) br. 767/2008 ispunjen te je potrebno utvrditi datum od kojeg će VIS početi djelovati na graničnim prijelazima na vanjskim granicama.

               (4)

               Budući da se Uredba (EZ) br. 767/2008 temelji na schengenskoj pravnoj stečevini, u skladu s člankom 5. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska je odlučila uvrstiti Uredbu (EZ) br. 767/2008 u svoje nacionalno zakonodavstvo. Danska je stoga u skladu s međunarodnim pravom obvezna provoditi ovu Odluku.

               (5)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (4). Ova Odluka stoga za Ujedinjenu Kraljevinu nije obvezujuća niti se na nju primjenjuje.

               (6)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (5). Ova Odluka stoga za Irsku nije obvezujuća niti se na nju primjenjuje.

               (7)

               Kad je riječ o Islandu i Norveškoj, ova Odluka predstavlja razvoj odredaba schengenske pravne stečevine u smislu Sporazuma između Vijeća Europske unije i Republike Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine (6), koje su obuhvaćene područjem iz članka 1. točke B Odluke Vijeća 1999/437/EZ (7).

               (8)

               Kad je riječ o Švicarskoj, ova Odluka predstavlja razvoj odredaba schengenske pravne stečevine u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (8), koje su obuhvaćene područjem iz članka 1. točke B Odluke Vijeća 1999/437/EZ, a koje se tumače zajedno s člankom 3. Odluke 2008/146/EZ (9).

               (9)

               Kad je riječ o Lihtenštajnu, ova Odluka predstavlja razvoj odredaba schengenske pravne stečevine u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine (10), koje su obuhvaćene područjem iz članka 1. točke B Odluke 1999/437/EZ, a koje se tumače zajedno s člankom 3. Odluke Vijeća 2011/350/EU (11).

               (10)

               Ova je Odluka akt koji se temelji na schengenskoj pravnoj stečevini ili je na drugi način s njom povezan, u smislu članka 3. stavka 2. Akta o pristupanju iz 2003., članka 4. stavka 2. Akta o pristupanju iz 2005. te članka 4. stavka 2. Akta o pristupanju iz 2011.

               (11)

               S obzirom na to da je u vrlo bliskoj budućnosti potrebno utvrditi datum početka djelovanja VIS-a na graničnim prijelazima na vanjskim granicama, ova bi Odluka trebala stupiti na snagu na dan objave u Službenom listu Europske unije,

         DONIJELA JE OVU ODLUKU:
   Članak 1.
   U regiji koja se sastoji od graničnih prijelaza na vanjskim granicama, kako je utvrđeno Odlukom 2010/49/EZ, vizni informacijski sustav počet će djelovati 29. veljače 2016.
   Članak 2.
   Ova Odluka stupa na snagu na dan objave u Službenom listu Europske unije.
   Članak 3.
   Ova se Odluka primjenjuje u skladu s Ugovorima.

      Sastavljeno u Bruxellesu 26. veljače 2016.

            Za Komisiju

            Predsjednik

         Jean-Claude JUNCKER

      (1)  SL L 218, 13.8.2008., str. 60.

      (2)  Odluka Komisije 2010/49/EZ od 30. studenoga 2009. o utvrđivanju prvih regija za početak rada viznog informacijskog sustava (VIS) (SL L 23, 27.1.2010., str. 62.).

      (3)  Uredba (EZ) br. 562/2006 Europskog parlamenta i Vijeća od 15. ožujka 2006. o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama) (SL L 105 13.4.2006., str. 1.).

      (4)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (5)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (6)  SL L 176, 10.7.1999., str. 36.

      (7)  Odluka Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (SL L 176, 10.7.1999., str. 31.).

      (8)  SL L 53, 27.2.2008., str. 52.

      (9)  Odluka Vijeća 2008/146/EZ od 28. siječnja 2008. o sklapanju, u ime Europske zajednice, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (SL L 53, 27.2.2008., str. 1.).

      (10)  SL L 160, 18.6.2011., str. 21.

      (11)  Odluka Vijeća 2011/350/EU od 7. ožujka 2011. o sklapanju Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine, u vezi s ukidanjem kontrola na unutarnjim granicama i kretanju osoba, u ime Europske unije (SL L 160, 18.6.2011., str. 19.).


title: Provedbena odluka Komisije (EU) 2015/216 оd 10. veljače 2015. o izmjeni Odluke 2000/572/EZ u pogledu upućivanja na Harmonizirani sustav (HS) u obrascu certifikata za mesne pripravke i o izmjeni Odluke 2007/777/EZ u pogledu unosa za Izrael na popisu trećih zemalja ili dijelova trećih zemalja iz kojih je odobren uvoz mesnih proizvoda i obrađenih želudaca, mjehura i crijeva u Uniju (priopćeno pod brojem dokumenta C(2015) 438)  Tekst značajan za EGP

text:
               12.2.2015

               HR

               Službeni list Europske unije

               L 36/11

         PROVEDBENA ODLUKA KOMISIJE (EU) 2015/216
   оd 10. veljače 2015.
   o izmjeni Odluke 2000/572/EZ u pogledu upućivanja na Harmonizirani sustav (HS) u obrascu certifikata za mesne pripravke i o izmjeni Odluke 2007/777/EZ u pogledu unosa za Izrael na popisu trećih zemalja ili dijelova trećih zemalja iz kojih je odobren uvoz mesnih proizvoda i obrađenih želudaca, mjehura i crijeva u Uniju

         (priopćeno pod brojem dokumenta C(2015) 438)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu članka 8., prvi podstavak točke 1. članka 8., točku 4. članka 8. i članak 9. stavak 4. točku (c) te Direktive,
   budući da:

               (1)

               Odlukom Komisije 2007/777/EZ (2) utvrđuju se pravila za zdravlje životinja i javno zdravlje za uvoz u Uniju te za provoz i skladištenje u Uniji pošiljki mesnih proizvoda, obrađenih želudaca, mjehura i crijeva, kako su definirani u Prilogu I. Uredbi (EZ) br. 853/2004 Europskog parlamenta i Vijeća (3).

               (2)

               U dijelu 2. Priloga II. toj Odluci utvrđen je popis trećih zemalja i dijelova trećih zemalja iz kojih je odobren uvoz tih proizvoda u Uniju pod uvjetom da su bili podvrgnuti odgovarajućoj obradi iz dijela 4. tog Priloga.

               (3)

               U dijelu 2. Priloga II. Odluci 2007/777/EZ Izrael se nalazi na popisu odobrenih zemalja za, među ostalim, uvoz u Uniju mesnih proizvoda i obrađenih želudaca, mjehura i crijeva namijenjenih prehrani ljudi i dobivenih od peradi, farmski uzgojene pernate divljači i divljih ptica podvrgnutih nespecifičnoj obradi („obrada A”).

               (4)

               U lipnju 2014. Ured za hranu i veterinarstvo Komisije proveo je u Izraelu reviziju kako bi se ocijenile kontrole zdravlja životinja za perad i proizvode od peradi namijenjene izvozu u Uniju („revizija 2014.”).

               (5)

               Revizijom 2014. utvrđeno je nekoliko važnih nedostataka u odnosu na mjere za suzbijanje bolesti za newcastlesku bolest i veterinarsko certificiranje za proizvode od peradi namijenjene za unošenje u Uniju, a koje je Izrael odmah razmotrio.

               (6)

               Unatoč naporima i određenim poboljšanjima u području biosigurnosti te drugim preventivnim mjerama za newcastlesku bolest koje je Izrael proveo proteklih godina, bolest redovito izbija i u sektoru uzgoja peradi u dvorištima i u komercijalnom peradarskom sektoru te se ta bolest najvjerojatnije neće moći u potpunosti suzbiti i iskorijeniti u bliskoj budućnosti.

               (7)

               Zbog prisutnosti virusa newcastleske bolesti u Izraelu i stalnih izbijanja bolesti u jatima peradi za trgovinu, potrebno je predvidjeti veća jamstva za sigurnost unošenja proizvoda od peradi iz Izraela u Uniju.

               (8)

               Trenutačna „obrada A”, kojom se ne propisuje određena temperatura tijekom obrade, a koja je za Izrael propisana u Odluci 2007/777/EZ, nije dovoljna kako bi se uklonili rizici za zdravlje životinja povezani s unošenjem u Uniju mesnih proizvoda i obrađenih želudaca, mjehura i crijeva namijenjenih prehrani ljudi i dobivenih od mesa peradi, farmski uzgojenih bezgrebenki i divljih ptica u trenutačnoj epidemiološkoj situaciji u pogledu newcastleske bolesti u toj zemlji.

               (9)

               Dio 2. Priloga II. Odluci 2007/777/EZ trebalo bi stoga izmijeniti kako bi se zahtijevala stroža „obrada D”, što znači da se proizvodi u cijelosti moraju obraditi na temperaturi od najmanje 70 °C kako bi se inaktivirali svi mogući virusi newcastleske bolesti prisutni u sirovom mesu.

               (10)

               S obzirom na stanje zdravlja životinja u Izraelu predviđa se i uvođenje ograničenja unošenja ili dodatni zahtjevi u pogledu zdravlja životinja, uključujući laboratorijsko ispitivanje za unošenje drugih proizvoda od peradi obuhvaćenih Uredbom Komisije (EZ) br. 798/2008 (4) iz te zemlje u Uniju kako bi se izmjenom tog akta povećala jamstva za takve proizvode.

               (11)

               U Prilogu II. Odluci Komisije 2000/572/EZ (5) utvrđuje se obrazac certifikata o zdravlju životinja i javnom zdravstvu mesnih pripravaka za pošiljke iz trećih zemalja u Europsku zajednicu, dok se u Prilogu III. nalazi obrazac certifikata za provoz i skladištenje mesnih pripravaka. U skladu s dijelom I. napomena iz obrazaca certifikata trebalo bi opisati proizvode za uvoz u Uniju ili provoz kroz nju uključujući upućivanje na odgovarajuće oznake HS 02.10, 16.01 i 16.02.

               (12)

               Međutim, određeni prehrambeni proizvodi od peradi koji su definirani kao mesni pripravci nisu obuhvaćeni tim oznakama HS. Kako bi se omogućilo ispravno certificiranje tih proizvoda, trebalo bi dodati oznaku HS 02.07 u dio 1. napomena u obrascu certifikata o zdravlju životinja i javnom zdravstvu mesnih pripravaka za pošiljke iz trećih zemalja u Europsku zajednicu i obrascu certifikata za provoz i skladištenje mesnih pripravaka.

               (13)

               Kako bi se izbjeglo nepotrebno narušavanje trgovine, ovom Odlukom trebalo bi se predvidjeti prijelazno razdoblje kojim se omogućuje unošenje u Uniju pošiljaka mesnih proizvoda i obrađenih želudaca, mjehura i crijeva namijenjenih prehrani ljudi i dobivenih od peradi, farmski uzgojene pernate divljači i divljih ptica te pošiljaka proizvedenih ili poslanih mesnih pripravaka ili onih na putu u Uniju prije stupanja na snagu ove Odluke.

               (14)

               Radi transparentnosti tržišta i u skladu s međunarodnim javnim pravom, trebalo bi razjasniti da je teritorijalna pokrivenost certifikata ograničena na državno područje Države Izraela, isključujući područja pod izraelskom upravom od lipnja 1967., to jest Golansku visoravan, Pojas Gaze, Istočni Jeruzalem i ostatak Zapadne obale, što bi trebalo navesti u dijelu 2. Priloga II.

               (15)

               Odluke 2000/572/EZ i 2007/777/EZ treba stoga na odgovarajući način izmijeniti.

               (16)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Izmjene Odluke 2000/572/EZ
   Prilozi II. i III. Odluci 2000/572/EZ mijenjaju se u skladu s Prilogom I. ovoj Odluci.
   Članak 2.
   Izmjene Odluke 2007/777/EZ
   Prilog II. Odluci 2007/777/EZ mijenja se u skladu s Prilogom II. ovoj Odluci.
   Članak 3.
   Prijelazne odredbe za izmjene Odluke 2007/777/EZ
   U prijelaznom razdoblju do 28. veljače 2015. pošiljke iz Izraela, uključujući one koje se prevoze otvorenim morem, mesnih proizvoda i obrađenih želudaca, mjehura i crijeva namijenjenih prehrani ljudi i dobivenih od peradi, farmski uzgojene pernate divljači i divljih ptica podvrgnutih nespecifičnoj obradi A utvrđenoj u dijelu 4. Priloga II. Odluci 2007/777/EZ, kako se zahtijeva tom Odlukom, a prije izmjena uvedenih ovom Odlukom, i dalje su odobrene za uvoz u Uniju i provoz kroz nju pod uvjetom da im je priložen certifikat o zdravlju životinja i javnozdravstveni certifikat u skladu s Odlukom 2007/777/EZ, ispunjen, potpisan i datiran najkasnije do 31. siječnja 2015.
   Članak 4.
   Adresati
   Ova je Odluka upućena državama članicama.

      Sastavljeno u Bruxellesu 10. veljače 2015.

            Za Komisiju

         Vytenis ANDRIUKAITIS

            Član Komisije

      (1)  SL L 18, 23.1.2003., str. 11.

      (2)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ. (SL L 312, 30.11.2007., str. 49.).

      (3)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).

      (4)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (5)  Odluka Komisije 2000/572/EZ od 8. rujna 2000. o utvrđivanju uvjeta zdravlja životinja i javnoga zdravlja te uvjeta veterinarskog certificiranja za uvoz mljevenog mesa i mesnih pripravaka iz trećih zemalja (SL L 240, 23.9.2000., str. 19.).

      PRILOG I.
      U Prilogu II. i Prilogu III. Odluci 2000/572/EZ, u obrascu certifikata o zdravlju životinja i javnom zdravstvu mesnih pripravaka za pošiljke iz trećih zemalja u Europsku zajednicu i u obrascu certifikata za provoz/skladištenje, u dijelu I. napomena, redak „— Polje I.19.: upisati odgovarajuću oznaku harmoniziranog sustava (HS) Svjetske carinske organizacije: 02.10, 16.01 ili 16.02.” zamjenjuje se sljedećim:

                  „—

                  Polje I.19.: upisati odgovarajuću oznaku harmoniziranog sustava (HS) Svjetske carinske organizacije: 02.07, 02.10, 16.01 ili 16.02”

      PRILOG II.
      Dio 2. Priloga II. Odluci 2007/777/EZ mijenja se kako slijedi:

                  1.

                  unos za Izrael zamjenjuje se sljedećim:

                              „IL (****)

                              Izrael

                              B

                              B

                              B

                              B

                              D

                              D

                              A

                              B

                              B

                              XXX

                              A

                              D

                              XXX”

                  2.

                  dodaje se sljedeća bilješka:

                              „(****)

                              U daljnjemu se tekstu Izrael odnosi na Državu Izrael, isključujući područja pod izraelskom upravom od lipnja 1967., to jest Golansku visoravan, Pojas Gaze, Istočni Jeruzalem i ostatak Zapadne obale.”